**OBRAZLOŽENJE OSTVARENJA PRIHODA I PRIMITAKA, RASHODA I IZDATAKA PRORAČUNA USTANOVE ZA UPRAVLJANJE ŠPORTSKO REKREACIJSKIM CENTROM VELIKA GORICA ZA RAZDOBLJE 01.01.-30.06.2024. GODINE**

**UVOD**

Zakonom o proračunu („Narodne novine“ broj 144/2021) propisana je obveza sastavljanja i podnošenja polugodišnjeg i godišnjeg izvještaja o izvršenju proračuna, na donošenje Upravnom vijeću Ustanove.

Na sadržaj polugodišnjeg i godišnjeg izvještaja o izvršenju proračuna proračunskog i izvanproračunskog korisnika primjenjuju se odredbe članka 81. do 86. Zakona o proračunu (NN br. 144/21) i članka 30. Pravilnika o polugodišnjem i godišnjem izvještaju o izvršenju proračuna (NN br. 85/2023). Navedenim propisima utvrđeno je da polugodišnji i godišnji izvještaj o izvršenju proračuna proračunskog korisnika sadrži:

1. Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije,
2. Posebni dio proračuna po programskoj klasifikaciji te razini odjeljka ekonomske klasifikacije,
3. Obrazloženje ostvarenja prihoda i primitaka, rashoda i izdataka

U razdoblju od 1.1. do 30.06.2024. ostvareni su ukupni prihodi i primici Ustanove u iznosu od 899.618,99 € ili 45,52% godišnjeg plana, a ukupni rashodi i izdaci ostvareni su u iznosu od 830.119,18 € ili 41,93% od godišnjeg plana. Iz navedenog proizlazi da je u razdoblju od 1.1. do 30.06.2024. godine ostvaren višak prihoda i primitaka tekućeg razdoblja u iznosu od 69.499,81 €, a koji sa manjkom iz 2023. godine od 187.470,81 € čini ukupan manjak prihoda i primitaka u iznosu 117.971,00 €.

Obrazloženje manjka:

Prema Izvršenju za 2023. godinu utvrđen je manjak u ukupnom iznosu od 187.470,81 € odnosno:

Manjak prihoda u iznosu od 246.857,50 € iz izvora 1.1. -metodološki manjak i

Višak prihoda u iznosu od 59.386,69 € iz izvora 3.2.- raspoloživ u 2024. godini

Prema Izvršenju za razdoblje 01.01.-30.06.2024. godine utvrđen je manjak u ukupnom iznosu od 117.971,00 € odnosno

Manjak prihoda u iznosu od 184.621,33 € iz izvora 1.1. -metodološki manjak i

Višak prihoda u iznosu od 66.650,33 € iz izvora 3.2.i 3.3.20.- za prijenos/pokriće u slijedećem razdoblju.

U tablici broj 1. dan je skraćeni prikaz ostvarenja prihoda/primitaka i rashoda/izdataka Ustanove za upravljanje ŠRC Velika Gorica za razdoblje 01.01.-30.06.2024. godine u odnosu na tekući plan i izvršenje za izvještajno razdoblje prethodne godine.

**Tablica br. 1.**

|  |  |  |  |  |  |  |
| --- | --- | --- | --- | --- | --- | --- |
| **Red. br.** | **OPIS** | **Izvršenje 1.-6.** **2023. €** | **Tekući plan 2024. €** | **Izvršenje 1.-6. 2024. €** | **Ind (5/3\*****100)** | **Ind (5/4\*****100)** |
| 1 | 2 | 3 | 4 | 5 | 6 | 7 |
| **A.** | **UKUPNI PRIHODI I PRIMICI** | **768.616,85** | **1.976.480,00** | 899.618,99 | **117,04%** | **45,52%** |
| 1 | UKUPNI PRIHODI | 768.616,85 | 1.976.480,00 | 899.618,99 | 117,04% | 45,52% |
|  | Prihodi poslovanja | 768.616,85 | 1.606.365,00 | 899.618,99 | 117,04% | 45,52% |
| Prihodi od prodaje nefinancijske imovine | 0 | 0 | 0 | 0 | 0 |
| 2 | PRIMICI OD FINANCIJSKE IMOVINE I ZADUŽIVANJA | 0 | 0 | 0 | 0 | 0 |
| **B.** | **UKUPNI RASHODI I IZDACI** | **644.431,74** | **1.979.800,00** | **830.119,18** | **128,81%** | **41,93%** |
| 1 | UKUPNI RASHODI | 644.431,74 | 1.979.800,00 | 830.119,18 | 128,81% | 41,93% |
|    | Rashodi poslovanja | 615.656,71 | 1.870.545,00 | 794.256,54 | 129,01% | 42,46% |
| Rashodi za nabavu nefinancijske imovine | 28.775,03 | 109.255,00 | 35.862,64 | 124,63% | 33,13% |
| 2 | IZDACI ZA FINANCIJSKU IMOVINU I OTPLATE ZAJMOVA | 0 | 0 | 0 | 0 | 0 |
|  | **REZULTAT razdoblja** | **124.185,11** |  | **69.499,81** |  |  |
| **MANJAK IZ PRETHODINH GODINA** | **-127.374,01** |  | **-187.470,81** |  |  |
| **UKUPAN MANJAK**  | **-3.188,90** |  | **-117.971,00** |  |  |

**A. PRIHODI I PRIMICI**

U tablici broj 2. dan je pregled ostvarenih prihoda i primitaka Proračuna Ustanove za razdoblje od 1.1. do 31.12.2023. u odnosu na godišnji plan i izvršenje za izvještajno razdoblje prethodne godine.

**Tablica br. 2.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje 1.-6.****2023. €** | **Tekući plan 2024. €** | **Izvršenje 1.-6.****2024. €** | **Indeks (5/3\*100)** | **Indeks (5/4\*100)** |
| 1 | 2 | 3 | 4 | 5 | 6 | 7 |
| **1** | **PRIHODI POSLOVANJA** | **768.616,85** | **1.976.480,00** | **899.618,99** | **117,04%** | **45,52%** |
|  | Prihodi od imovine |  |  |  |  |  |
| Prihodi od upravnih i administrativnih pristojbi, pristojbi po posebnim propisima i naknada  |  | 150,00 |  |  |  |
| Prihodi od prodaje proizvoda i robe te pruženih usluga i prihodi od donacija | 86.912,82 | 160.720,00 | 84.331,72 | 97,03% | 52,47% |
| Prihodi iz nadležnog proračuna za financiranje redovne djelatnosti proračunskih korisnika | 681.704,03 | 1.815.610,00 | 815.287,27 | 119,60% | 44,90% |
| Kazne, upravne mjere i ostali prihodi |  |  |  | 94,89% |  |
| **2** | **PRIHODI OD PRODAJE NEFINANCIJSKE IMOVINE** | **0** | **0** | **0** | **0** | **0** |
|  | Prihodi od prodaje neproizvedene dugotrajne imovine | 0 | 0 | 0 | 0 | 0 |
| Prihodi od prodaje proizvedene dugotrajne imovine | 0 | 0 | 0 | 0 | 0 |
| **3** | **PRIMICI OD FINANCIJSKE IMOVINE I ZADUŽIVANJA** | **0** | **0** | **0** | **0** | **0** |
|   | Primljeni povrati glavnica danih zajmova i depozita | 0 | 0 | 0 | 0 | 0 |
| Primici od zaduživanja | 0 | 0 | 0 | 0 | 0 |
| **UKUPNO PRIHODI I PRIMICI** | **768.616,85** | **1.976.480,00** | **899.618,99** | **117.04%** | **45.52%** |

## Prihodi poslovanja

***Prihodi poslovanja*** realizirani su u iznosu 899.618,99 € ili 45,52% u odnosu na plan, a u odnosu na izvršenje za izvještajno razdoblje prethodne godine veći su za 17,04%.

Prihode poslovanja čine :

* Prihodi od prodaje proizvoda i robe te pruženih usluga i prihodi od donacija u visini 84.331,72 € ili 52,47% godišnjeg plana,
* Prihodi iz nadležnog proračuna za financiranje redovne djelatnosti proračunskih korisnika u visini 815,287,27 € ili 44,90% godišnjeg plana

U nastavku se daje obrazloženje realizacije prihoda i primitaka iskazanih u Općem dijelu godišnjeg izvršenja proračuna - Računu prihoda i rashoda.

### Prihodi od prodaje proizvoda i robe te pruženih usluga i prihodi od donacija

### Prihode od prodaje proizvoda i robe te pruženih usluga i prihodi od donacija su realizirani u iznosu 84.331,72 € ili 52,47% od godišnjeg plana.

Najveći dio *prihoda od prodaje proizvoda i robe te pruženih usluga* ostvaren je od usluga davanja u zakup i najam poslovnog prostora, korištenja Gradske športske dvorane, Gradskog bazena.

# B. RASHODI I IZDACI

U tablici broj 3. dan je prikaz izvršenih rashoda i izdataka Proračuna Ustanove za razdoblje 01.01.-30.06.2024. godine u odnosu na tekući plan i izvršenje za izvještajno razdoblje prethodne godine.

**Tablica br. 3.**

|  |  |  |  |  |  |  |
| --- | --- | --- | --- | --- | --- | --- |
| **REDNI BROJ** | **OPIS** | **Izvršenje 1.-6. 2023. €** | **Tekući plan 2024. €** | **Izvršenje 1.-6. 2024. €** | **Indeks (5/3\*100)** | **Indeks (5/4\*100)** |
|
| 1 | 2 | 3 | 4 | 5 | 6 | 7 |
| **1.** | **RASHODI POSLOVANJA** | **615.656,71** | **1.870.545,00** | **794.256,54** | **129,01%** | **42,46%** |
|  | Rashodi za zaposlene | 262.156,36 | 698.000,00 | 326.784,78 | 124,65% | 46,82% |
| Materijalni rashodi | 353.335,67 | 1.172.015,00 | 467.006,38 | 132,17% | 39,85% |
| Financijski rashodi | 164,68 | 530,00 | 465,38 | 282,60% | 87,81% |
| **2.** | **RASHODI ZA NABAVU NEFINANCIJSKE IMOVINE** | **28.775,03** | **109.255,00** | **35.862,64** | **124,63%** | **32,82%** |
| Rashodi za nabavu proizvedene dugotrajne imovine | 24.008,60 | 59.255,00 | 35.862,64 | 149,37% | 60,52% |
| Rashodi za dodatna ulaganja na nefinancijskoj imovini | 4.766,43 | 50.000,00 | 0 | 0 | 0 |
| **UKUPNO RASHODI I IZDACI** | **644.431,74** | **1.979.800,00** | **830.119,18** | **128,81%** | **41,93%** |

Iz navedene tablice vidljivo je da su u izvještajnom razdoblju 01.01.-30.06.2024. godine ostvareni rashodi i izdaci u visini 830.119,18 € ili 41,93% od godišnjeg plana.

U nastavku se daje obrazloženje realizacije rashoda i izdataka iskazanih u Općem dijelu Godišnjeg izvršenja proračuna - Računu prihoda i rashoda.

***Rashodi poslovanja***

***Rashodi poslovanja*** realizirani su u iznosu 794.256,54 € ili 42,46% u odnosu na plan, a u odnosu na izvršenje za izvještajno razdoblje prethodne godine veći su za 29,01%.

Rashode poslovanja čine:

* + *rashodi za zaposlene*
	+ *materijalni rashodi*
	+ *financijski rashodi*

**Rashodi za zaposlene**

Rashodi za zaposlene realizirani su u iznosu od 326.784,78 € ili 46,82% od godišnjeg plana.

Rashodi za zaposlene obuhvaćaju plaće, doprinose na plaće i ostale rashode za zaposlene djelatnika zaposlenih u Ustanovi. Ustanova je u izvještajnom razdoblju 01.01.-30.06.2024. godine imala prosječan broj zaposlenih 36.

**Materijalni rashodi**

Materijalni rashodi izvršeni su u iznosu od 467.006,38 € ili 39,85% od planiranog iznosa, a odnose se na rashode za redovno poslovanje i rashode za izvršavanje programskih aktivnosti Ustanove.

Materijalne rashode čine:

* naknade troškova zaposlenima
* rashodi za materijal i energiju
* rashodi za usluge
* naknade troškova osobama izvan radnog odnosa
* ostali nespomenuti rashodi poslovanja

*Naknade troškova zaposlenima* ostvareni su u iznosu od 23.971,17 €. Od toga je za službena putovanja utrošeno 338,00 €, za naknade za prijevoz 8.921,94 € i za stručno usavršavanje djelatnika 460,00 €, dok su ostale naknade troškova zaposlenima 14.251,23 € (troškovi prehrane).

*Rashodi za materijal i energiju* izvršeni su u iznosu od 182.330,57 €. Najveći dio odnosi se na rashode za energiju u iznosu od 148.196,19 €, zatim na rashode za materijal i sirovine 4.139,25 €, rashode za uredski materijal i ostale materijalne rashode u iznosu 12.361,23 €, materijal i dijelove za tekuće i investicijsko održavanje u iznosu 16.039,22 €, sitan inventar u iznosu 209,05 € i zaštitna odjeća i obuća 1.384,91 €.

*Rashodi za usluge* izvršeni su u iznosu 235.215,46 €, a odnose se na usluge telefona, pošte i prijevoza u iznosu od 8.232,07 €, na usluge tekućeg i investicijskog održavanja u iznosu od 209.317,13 € (izmjena građevinske stolarija, soboslikarski radovi-hidroizolacija teretana-kuglana, sanacija I. pomoćnog nogometnog igrališta, rekonstrukcija tunela prema glavnom nogometnom igralištu, servis klima komora i uređaja, sanacija predizoliranog crijeva cjevovoda, te ugovorni radovi na održavanju postrojenja i opreme na sva tri objekta).

*Ostali nespomenuti rashodi poslovanja* izvršeni su u iznosu od 25.489,18 €. Najveći dio ovih rashoda odnosi se na premije osiguranja 21.554,18 €, naknade za rad članovima upravnog vijeća u iznosu od 2.223,18 €, pristojbe i naknade 302,41 €, troškove reprezentacije 1.409,41 €.

**Financijski rashodi**

Financijski rashodi izvršeni su u iznosu od 465,38 €. *Ostale financijske rashode* najvećim dijelom čine zatezne kamate iz poslovnih odnosa.

***Rashodi za nabavu nefinancijske imovine***

***Rashodi za nabavu nefinancijske imovine*** izvršeni su u iznosu od 35.862,64 € što je 32,82% od godišnjeg plana.

Rashode za nabavu nefinancijske imovine čine:

* *Rashodi za nabavu proizvedene dugotrajne imovine*
* *Rashodi za dodatna ulaganja na nefinancijskoj imovini*

**Rashodi za nabavu proizvedene dugotrajne imovine**

Za rashode za nabavu proizvedene dugotrajne imovine utrošeno je 35.862,64 € ili 32,82% od godišnjeg plana.

Rashodi za *postrojenja i opremu* izvršeni su u iznosu od 35.862,64 €. Od toga, na uredski namještaj i opremu odnosi se 4.241,06 €, komunikacijsku opremu 2.498,70 €, opremu za održavanje i zaštitu 6.090,29 €, za sportsku i glazbenu opremu 5.963,50 €, te uređaje, strojeve i opremu za ostale namjene 17.069,09 €.

**C. OBRAZLOŽENJE IZVRŠENJE PROGRAMA I AKTIVNOSTI/PROJEKATA**

**PROGRAM 7006 – Razvoj sporta i rekreacije**

**AKTIVNOST A700002-Redovna djelatnost športske ustanove**

U nastavku se daje obrazloženje realizacije rashoda i izdataka iskazanih u posebnom dijelu polugodišnjeg izvršenja proračuna.

Planirani ukupni godišnji rashodi iskazani unutar Programa 7006 - Razvoj sporta i rekreacije za 2024. godinu iznose 1.979.800,00 €, a izvršeni su za razdoblje 01.01.-30.06.2024. godine u iznosu od 830.119,18 € odnosno 41,93% godišnjeg plana.

Program se provodi kroz tri aktivnosti:

* Redovna djelatnost športske ustanove
* Djelatnost športska dvorana i
* Djelatnost Gradski bazen

Unutar aktivnosti – *Redovna djelatnost športske ustanove* rashodi su izvršeni prema planu proračuna i iznose 381.104,03 € odnosno 40,20% godišnjeg plana

* za rashode za zaposlene u iznosu od 125.951,21 € odnosno 43,43% plana ( bruto plaće, ostali rashodi za zaposlene, doprinose na plaće)
* materijalne rashode u iznosu od 220.433,80 € odnosno 39,68 % plana (naknade troškova zaposlenima u iznosu od 9.181,89 €, rashode za materijal i energiju u iznosu od 79.131,93 €, rashode za usluge u iznosu od 119.502,29 €, ostali nespomenuti rashodi poslovanja u iznosu od 12.617,68 €
* financijski rashodi u iznosu od 465,38 € odnosno 87,81% plana ( bankarske usluge i zatezne kamate iz poslovnih odnosa)
* rashodi za nabavu proizvedene dugotrajne imovine u iznosu od 34.253,64 € odnosno 81,56% plana (nabava uredske opreme i namještaja 4.241,06 €, komunikacijska oprema 1.648,70 €, oprema za održavanje i zaštitu 5.331,29 €, sportska i glazbena oprema 5.963,50 € i uređaji i strojevi za posebne namjene 17.069,09 €).

**PROGRAM 7006 – Razvoj sporta i rekreacije**

**AKTIVNOST A700003-Djelatnost – športska dvorana**

Unutar aktivnosti – *Djelatnost – športska dvorana* rashodi su izvršeni prema planu proračuna i iznose 131.714,98 € odnosno 45,83% godišnjeg plana.

* za rashode za zaposlene u iznosu od 41.504,02 € odnosno 47,16% plana ( bruto plaće, ostali rashodi za zaposlene, doprinose na plaće)
* materijalne rashode u iznosu od 90.210,96 € odnosno 46,95 % plana (naknade troškova zaposlenima u iznosu od 3.187,00 €, rashode za materijal i energiju u iznosu od 22.583,42 €, rashode za usluge u iznosu od 62.099,06 €, ostali nespomenuti rashodi poslovanja u iznosu od 2.341,08 €

**PROGRAM 7006 – Razvoj sporta i rekreacije**

**AKTIVNOST A700010-Djelatnost – Gradski bazen**

Unutar aktivnosti – *Djelatnost – Gradski bazen* rashodi su izvršeni prema planu proračuna i iznose 317.300,17 € odnosno 42,63% godišnjeg plana.

* za rashode za zaposlene u iznosu od 159.329,55 € odnosno 49.79% plana ( bruto plaće, ostali rashodi za zaposlene, doprinose na plaće)
* materijalne rashode u iznosu od 156.361,62 € odnosno 37,75 % plana (naknade troškova zaposlenima u iznosu od 11.602,28 €, rashode za materijal i energiju u iznosu od 80.615,22 €, rashode za usluge u iznosu od 53.614,10 €, ostali nespomenuti rashodi poslovanja u iznosu od 10.530,02 €)
* rashodi za nabavu proizvedene dugotrajne imovine u iznosu od 1.609,00 € odnosno 16,16% plana (nabava opreme za održavanje i zaštitu 759,00 €, komunikacijska oprema 850,00 €).